הכנסת השש עשרה

הכנסת השש עשרה, שהרכבה נקבע בבחירות לכנסת השש עשרה, הושבעה ב-17 בפברואר 2003 (ט"ו באדר א' ה'תשס"ג). את הישיבה פתח, כנהוג, נשיא מדינת ישראל, משה קצב.

זקן חברי הכנסת ביום השבעתה היה חבר הכנסת שמעון פרס מסיעת העבודה-מימד, שכיהן כיושב ראש הכנסת הזמני. ב-19 בפברואר 2003, י"ז באדר א' ה'תשס"ג נבחר לתפקיד יושב ראש הכנסת, חבר הכנסת ראובן ריבלין, ללא מתחרים – ברוב של 104 תומכים מול 7 נמנעים, וללא מתנגדים.

ב-27 בפברואר 2003 (כ"ה באדר א' ה'תשס"ג), הציג אריאל שרון את ממשלתו בפני הכנסת השש עשרה, וזכה לאמונם של 66 חברי כנסת מסיעות הליכוד, שינוי - התנועה החילונית, האיחוד הלאומי והמפד"ל, שהצטרפה לממשלה ימים ספורים לאחר כינונה.

כהונת הכנסת השש עשרה הסתיימה ב-17 באפריל 2006.

שמאל|ממוזער|250px|ראובן ריבלין, יושב ראש הכנסת השש עשרה
שמאל|ממוזער|250px|גרף עוגה של התפלגות המפלגות בכנסת השש עשרה

 מצב פוליטי 
 תוצאות הבחירות לכנסת השש עשרה 

 הליכוד – 38 מושבים
 העבודה-מימד – 19 מושבים
 שינוי – 15 מושבים
 ש"ס – 11 מושבים
 האיחוד הלאומי – 7 מושבים
 מרצ-הבחירה הדמוקרטית-שח"ר – 6 מושבים
 מפד"ל – 6 מושבים
 יהדות התורה – 5 מושבים
 חד"ש-תע"ל – 3 מושבים
 עם אחד – 3 מושבים
 בל"ד – 3 מושבים
 ישראל בעליה – 2 מושבים
 רע"מ – 2 מושבים

 גושים פוליטיים 
 גוש רשימות מושבים גוש הימין הליכוד, האיחוד הלאומי, מפד"ל, ישראל בעלייה. 53 מושבים גוש השמאל עבודה-מימד, מרצ-הבחירה הדמוקרטית-שח"ר, עם אחד. 28 מושבים גוש המרכז שינוי. 15 מושבים חרדים ש"ס, יהדות התורה. 16 מושבים ערבים חד"ש-תע"ל, בל"ד, רע"מ. 8 מושבים

 הרכבת הממשלה ה-30 

הגידול העצום בכוחה של שינוי השיג במידה רבה את מטרתו, כאשר הצליחה המפלגה לדחוק את ש"ס מהממשלה, אולם למרות זאת לא הוקמה ממשלה חילונית, בשל ויכוח על הנסיגה מעזה. ב-3 בפברואר נערכה פגישה בין עמרם מצנע, יו"ר מפלגת העבודה ושרון, ובה הודיע האחרון, כי לדעתו נצרים חשובה אסטרטגית וכפר דרום הוא סמל להתיישבות היהודית, ולכן אין הליכוד מוכן לדון בפינויים. הודעה זו הביאה את ועידת מפלגת העבודה לסרב לכניסה לממשלה ב-6 בפברואר. אי כניסתה של סיעת העבודה-מימד הביא להתקפות של שינוי על העבודה בשל החמצת ההזדמנות, תוך נסיגה מהאוליטמטום ששינוי לא תיכנס ללא העבודה. מצד שני, הצליחה שינוי להביא לחתימה על הסכם בינה לבין מפד"ל לפיו סוכם על דיונים משמעותיים בנושאי דת ומדינה, דיונים שהופסקו בשלביהם האחרונים בעקבות פרישת המפד"ל מהממשלה ב-2004.

ממשלת ישראל השלושים כללה את הליכוד, שינוי, האיחוד הלאומי-ישראל ביתנו. המפד"ל הצטרפה לממשלה ב-3 במרץ, מספר ימים לאחר השבעת הממשלה במליאת הכנסת.

אירועים מרכזיים
בעקבות מספר המושבים הנמוך יחסית שקיבלה מפלגת ישראל בעלייה, נטמעה המפלגה בליכוד. יו"ר ישראל בעלייה, נתן שרנסקי התפטר מהכנסת עם מינויו לשר לענייני ירושלים, ובמקומו נכנסה הבאה ברשימת המפלגה, מרינה סולודקין.
הצגת תוכנית ההתנתקות והתפוררות הקואליציה
לאחר התמזגות הליכוד וישראל בעלייה, שליש מחברי הכנסת היו חברי הליכוד. למרות זאת, לא הייתה הכנסת יציבה, והרכב הממשלה השתנה במהלך כהונתה שלוש פעמים. הרכבה הראשון של הממשלה החל להתפרק באמצע 2004 על רקע הצגת תוכנית ההתנתקות, והתפרק סופית לקראת סוף השנה על רקע התקציב של שנת 2005.

ב-2 במאי 2004 החליט הליכוד ברוב גדול לדחות את תוכנית ההתנתקות מרצועת עזה. תנועת שינוי, השותפה הקואליציונית העיקרית של הליכוד בממשלה, דרשה מראש הממשלה להביא את ההצעה להכרעה לאומית, להבדיל מההכרעה הפנים מפלגתית בליכוד. למרות הצהרתו של שרון כי הוא מכבד את תוצאת המשאל, שרון ביצע בפועל שינויים קוסמטיים זעירים בתוכנית, והביא אותה לאישור הממשלה, בטענה שזוהי תוכנית שונה מהתוכנית המקורית. לאחר התייעצויות ומאבקים בתוך הליכוד הובאה להצבעה (ב־6 ביוני 2004) הצעת פשרה מתוקנת שהחליטה שישראל תצא מרצועת עזה, ולמרות זאת קבעה שאין בכך החלטה על פינוי יישובים. באשר לסתירה שבדברים היו מי שבחרו להתעלם ממנה והיו מי שאמרו שזהו מס שפתיים לימין. על מנת להבטיח את הרוב בממשלה להצעה, פיטר ראש הממשלה שניים משרי הימין (בנימין אלון ואביגדור ליברמן) בצעד שנוי במחלוקת, שאף ספג ביקורת משופטי בג"ץ. החלטה זו הביאה לפרישת האיחוד הלאומי מהקואליציה. כמו כן, החל פילוג פנימי במפד"ל: אפי איתם והרב יצחק לוי התפטרו מהממשלה ב-8 ביוני 2004 עקב אישור תוכנית ההתנתקות בממשלה, ומתוך הזדהות עם שרי האיחוד הלאומי אשר פוטרו על ידי ראש הממשלה, אריאל שרון, אך שאר חברי המפלגה – בראשות זבולון אורלב – החליטו להישאר בנימוק שהחלטת הממשלה דורשת הצבעה נפרדת לפני פינוי בפועל של כל יישוב, והמפד"ל תוכל למנוע את תוכנית ההתנתקות מבפנים, ואילו אם תצא מהממשלה תיכנס מפלגת העבודה במקומה. הפילוג הביא מאוחר יותר לפרישת אפי איתם והרב יצחק לוי מהמפד"ל והקמת סיעת ציונות דתית לאומית מתחדשת, שהתאחדה לקראת הבחירות לכנסת ה-17 עם סיעת האיחוד הלאומי.
שמאל|ממוזער|250px|חברי הכנסת וראש הממשלה, אריאל שרון, לאחר ההצבעה על חוק יישום תוכנית ההתנתקות. ביניהם – חבר הכנסת אלי אפללו, שהוזעק מבית החולים על כיסא גלגלים לאחר ניתוח ראש שעבר, כדי להשתתף בהצבעה.

לאחר עזיבת שני חברי הכנסת מהמפד"ל, וכן פרישת האיחוד הלאומי מהקואליציה, איבד שרון את הרוב בכנסת ונשאר בכיסא ראש הממשלה בזכות תמיכת רוב לא-יציב של 61 חברי כנסת, בעיקר בזכות חברי הכנסת העצמאיים דוד טל (שפרש מעם אחד לאחר התמזגותה עם מפלגת העבודה), מיכאל נודלמן (שהתפצל מישראל ביתנו על רקע תמיכתו בהתנתקות) ויוסף פריצקי (שפרש מ"שינוי" על רקע פרשת חתירתו תחת בכיר אחר בשינוי, אברהם פורז). בשל כך, ובשל פילוג למעשה בסיעת הליכוד בכנסת, נאלץ ראש הממשלה לחפש אפשרויות אחרות להרכבת קואליציה.

הפיצול הפנימי בליכוד
ב-26 באוקטובר 2004 אושרה תוכנית ההתנתקות המתוקנת בהצבעה דרמטית בכנסת, ברוב של 67 חברי כנסת כנגד 45 ו-7 נמנעים, כאשר הליכוד היה מפוצל בהצבעתו. רובו ככולו של השמאל הצביע בעד התוכנית, ואילו מרבית הסיעות הערביות נמנעו. בהחלטה שאושרה לא אושר פינוי בפועל של התנחלויות אלא רק הכנת המסגרת ליישום תוכנית ההתנתקות (חקיקת חוקי הפיצויים, הסדרתה החוקית של מנהלת סל"ע). בעקבות ההצבעה העמידו המפד"ל, בנימין נתניהו ולימור לבנת אולטימטום לגבי החלטה על משאל עם. המפד"ל אכן פרשה בתחילת נובמבר, אולם נתניהו תמרן בין שני המחנות: הוא התבטא נגד התוכנית, אך בכנסת הצביע בעד התוכנית בהתאם להחלטת הממשלה – אם כי בקריאה שנייה ושלישית, הצביע נגד התוכנית – זאת, על-מנת להישאר בתפקיד שר האוצר ולסיים לבצע את הרפורמות הכלכליות שרצה להעביר. נתניהו ולימור לבנת ניצלו את הידרדרות מצבו הבריאותי של יאסר ערפאת, והודיעו כי בנסיבות שהשתנו הם אינם פורשים מהממשלה.

סיעת הליכוד בכנסת התפצלה באופן בלתי רשמי לשני חלקים שווים פחות או יותר – תומכי התוכנית והמתנגדים לה (אשר כונו בתקשורת "מורדי הליכוד"). לא זו בלבד ש"המורדים" ניסו לסכל את תוכנית ההתנתקות או לפחות להביאה למשאל עם, הם אף ניסו לסכל תוכניות אחרות של הממשלה (ובהן תקציב המדינה) וכך הפכו למעשה לאופוזיציה בתוך הקואליציה. השר עוזי לנדאו וסגן השר מיכאל רצון שהצביעו נגד ההתנתקות קיבלו מכתבי פיטורין מיד לאחר ההצבעה.

חוק יישום תוכנית ההתנתקות (הידוע בכינוי חוק "פינוי-פיצוי"), שהוא החוק המסדיר את הפיצויים למפונים, אושר בכנסת ב-16 בפברואר 2005.

הרכבה השני של הממשלה
מכיוון שהרוב שתמך בו הלך ונעשה יציב פחות ופחות, בשל התנגדות "מורדי הליכוד" ופרישת המפד"ל מהקואליציה, החליט ראש הממשלה שרון לנסות ולהרחיב את הקואליציה שלו ולזכות בתמיכה, ולו זמנית, של מפלגות אחרות, בעיקר לצורך העברת תקציב המדינה (אשר, על פי החוק, אי-אישורו עד 31 במרץ גוררת את התפזרות הכנסת). לצורך כך, הוא צירף לקואליציה נציגים מסיעות אגודת ישראל ודגל התורה והחל במגעים עם מפלגת העבודה, סיעת האופוזיציה הגדולה ביותר. כמו כן, ניסה לחזר אחר שאר המפלגות – ש"ס, מרצ והמפלגות הערביות. החיזורים אחר ש"ס עורר את חמתה של מפלגת שינוי, השותפה הבכירה בקואליציה, שפרשה מהקואליציה ב-2 בדצמבר 2004 לאור אי-הסכמתה להעברת כמה מאות מיליוני שקלים למוסדות דתיים ותורניים לבקשתן של ש"ס, אגו"י ודגל התורה.
שמאל|ממוזער|250px|חברי הכנסת מטעם הליכוד – הסיעה הגדולה בכנסת טרם פיצולה
לכאורה, נראה היה כי ראש הממשלה נותר בלא קואליציה וסופו ליפול, אך לא כך היה. מימין לא יכלו להפילו, משום שסיעת הליכוד, אף-על-פי שחלקה לא ראה בעין יפה את תוכניותיו, עדיין הצביעה בשלב זה כאיש אחד נגד הצעות אי-אמון בו (אם כי הגרעין הקשה של ה"מורדים" הצביע נגד תקציב המדינה לשנת 2005), ומשמאל לא יכלו להפילו, משום שמפלגת העבודה, המפלגה השנייה בגודלה, תמכה בהתנתקות וגם קיוותה להיכנס לממשלתו ולכן לא הייתה מעוניינת בהפלתו ואולי גם לא בבחירות חדשות. בתקופה זו נהנתה הממשלה גם מ"רשת ביטחון", תמיכה אד הוק של סיעות השמאל והמפלגות הערביות, שסייעו למניעת הפלתה. זמן לא רב לאחר פרישתה של מפלגת שינוי נכנסה מפלגת העבודה, בראשות שמעון פרס, לקואליציה עם שרון (ב-10 בינואר 2005). דבר זה אפשר את אישורו של תקציב המדינה, ב-29 במרץ, ואת המשך כהונתה של הכנסת.

במסגרת כהונת הרכב זה בוצעה תוכנית ההתנתקות.

הרכבה השלישי של הממשלה 
לאחר ביצוע תוכנית ההתנתקות, עלתה במפלגת העבודה שאלת ההישארות בממשלה בשיא חריפותה. חלק גדול מחברי סיעת המפלגה בכנסת צידד ביציאה מהקואליציה בתואנה כי מפלגת העבודה נכנסה לתוכה רק על-מנת לאפשר לשרון לבצע את תוכנית ההתנתקות ותו לא. מאידך גיסא, חברים אחרים, ובעיקר שמעון פרס, טענו כי אין צורך לפרק את ממשלת האחדות.

במקביל לכך, הגיע תאריך בחירתו של יושב-ראש המפלגה. על התפקיד התמודדו שמעון פרס, עמיר פרץ, ובנימין בן אליעזר. בנובמבר 2005 נערכו הבחירות, בהן ניצח יו"ר ההסתדרות לשעבר, עמיר פרץ, את שמעון פרס. פרץ, אשר היה בין המצדדים ביציאה מיידית מהקואליציה ובין המתנגדים החריפים ביותר למדיניות הכלכלית הליברלית של הממשלה, שהותוותה בידי בנימין נתניהו, העביר במרכז מפלגת העבודה החלטה על יציאת המפלגה מהקואליציה, וב-21 בנובמבר 2005 מסר לראש-הממשלה אריאל שרון את מכתבי ההתפטרות של שרי מפלגת העבודה.

שמאל|ממוזער|250px|ראש הממשלה, אריאל שרון – מייסד מפלגת קדימה
לאחר שהכנסת לא אישרה את מינויים של רוני בר-און וזאב בוים לשרים, ב-7 בנובמבר 2005, ולאחר שאיבד סופית את הרוב בכנסת, החליט שרון לפרוש מהליכוד עם כתריסר תומכים, ולהקים את סיעת "קדימה". בנוסף לכך, אריאל שרון פנה לנשיא המדינה, משה קצב, בבקשה להוציא צו לפיזור הכנסת, וזאת משום ש"קיים בכנסת רוב המתנגד לממשלה". במקביל לכך, עברו באותו יום ברוב מוחץ (80 תומכים באפס מתנגדים כמעט) חמש הצעות לפיזור הכנסת, אשר קבעו את מועד הבחירות ל-28 במרץ 2006 (בניגוד לתאריך שהיה נקבע לו פוזרה הכנסת בצו הנשיא – ה-8 במרץ). על-מנת לפתור את אי-הבהירות החוקתית שהתגלתה, התקיימה, ב-23 בנובמבר 2005, בבית הנשיא ישיבה בנוכחות יושב ראש הכנסת, ראובן ריבלין ונציגי הממשלה, בה הוחלט לבסוף, כי הכנסת אכן תתפזר כרצונה והבחירות תתקיימנה ב-28 במרץ, אך ההליך יבוצע תחת הצו הנשיאותי לפיזורה של הכנסת. עתה לא היה מנוס מהליכה לבחירות, שכן הקמת ממשלה חלופית תוך 21 יום (אפשרות שנולדה כפועל יוצא מהצו הנשיאותי, בהתאם לחוק יסוד: הממשלה) לא נראתה מציאותית. מערכת הבחירות נפתחה באופן בלתי רשמי.

לקראת תום כהונת הכנסת מונו שרים וסגני שרים שתמכו בתוכנית ההתנתקות להרכב ממשלה שכיהנה כממשלת מעבר עד לכינון הממשלה השלושים ואחת. בינואר 2006 התפטרו מהכנסת חברי כנסת שהצטרפו לקדימה, זאת בשל רצונם להתמנות לחברי כנסת מטעם קדימה לאחר הבחירות, מה שהיה נמנע מהם אילו היו ממשיכים לכהן כחברי הכנסת עד לתום כהונתה. הדבר הוביל לגל התפטרויות מרשימת העבודה-מימד, כשהאחרונה להיכנס לכנסת הייתה מספר 32 ברשימה, נטע דוברין – 13 מקומות ברשימה לאחר המקום ה-19, האחרון שנבחר לאותה הכנסת מטעם העבודה-מימד.

ב-18 בדצמבר 2005 לקה שרון באירוע מוחי קל. בעקבות זאת היה אמור לעבור צנתור לב ונטל תרופות מדללות דם. ערב הצנתור, ב-4 בינואר 2006, עבר אירוע מוחי שני, הפעם חמור, בשל דימום מוחי שחייב, עקב נבצרותו, את העברת סמכויותיו כראש הממשלה לממלא מקומו, אהוד אולמרט. לאחר טיפול החירום שניתן לשרון, הוא שקע בתרדמת, ונמשך אשפוזו בבית החולים הדסה עין כרם. לאחר 100 ימים הפך אולמרט לראש הממשלה בפועל.

ב-14 בינואר התפטרו שרי הליכוד מהממשלה.

אירועים נוספים
בוועדת החוקה, חוק ומשפט נערכו דיונים רבים על כינונה של חוקה.

בתקופת כהונת הכנסת מינה יו"ר הכנסת, ראובן ריבלין, ועדת בחירה המיוחדת לבחירת הגוף המשדר הזמני של ערוץ הכנסת החדש. הוועדה בחרה בהצעתה של חברת החדשות של ערוץ 2 להפעלת ערוץ הכנסת. עם פתיחת מושב החורף בשנת 2004 החל ערוץ הכנסת לשדר 24 שעות ביממה.

מורשת ותדמית ציבורית
הכנסת השש עשרה הייתה הכנסת בעלת התדמית הירודה ביותר מאז כינונה של הכנסת הראשונה, וזאת עקב חקירות המשטרה הרבות שהתנהלו נגד חברי הכנסת והתיקים הפליליים שנפתחו להם.

ב-18 במאי 2003 הזמין יושב-ראש הכנסת, ראובן ריבלין, משטרה לבניין הכנסת בעקבות עדותו של חבר הכנסת יעקב ליצמן, כי ראה חבר כנסת מצביע במקומה של חברת הכנסת ענבל גבריאלי, שלא נכחה בהצבעה. ליצמן סירב להגיש תלונה במשטרה או לוועדת האתיקה, ואף לגלות במי מדובר, אך עד מהרה נפוצו שמועות שמדובר ביותר מחבר כנסת אחד שהצביע בשמו של חבר כנסת אחר. בסופה של הפרשה הורשעו חברי הכנסת יחיאל חזן ומיכאל גורלובסקי בעבירות זיוף בכוונה לקבל דבר בנסיבות מחמירות, במרמה ובהפרת אמונים. בעקבות הפרשה הוקמה ומונתה, ב-24 באוגוסט 2003, הוועדה להכנת כללי אתיקה לחברי הכנסת על ידי יושב ראש הכנסת ריבלין. על הוועדה הוטל לבחון באופן יסודי את כללי האתיקה של חברי הכנסת, ולהציע קובץ חדש של כללי אתיקה.

חוקים משמעותיים
 חוק מאבק בארגוני פשיעה, התשס"ג–2003
 חוק האזרחות והכניסה לישראל (הוראת שעה) – החוק שלל הענקה אוטומטית של אזרחות או תושבות בישראל לבני זוג של אזרחים ישראלים, שהם תושבי יהודה והשומרון או רצועת עזה.
 חוק אנשי צבא דרום לבנון ומשפחותיהם – הסדיר את מעמדם של אנשי צבא דרום לבנון (צד"ל) ובני משפחותיהם שעברו להתגורר בישראל.
חוק החולה הנוטה למות – חוק שמטרתו להסדיר את זכויותיו של החולה הנוטה למות בישראל, כולל הזכות לדרוש טיפול רפואי, להימנע מקבלת טיפול רפואי או להפסיק מתן טיפול רפואי אשר כבר החל. החוק נודע כחוק שהתיר המתת חסד בישראל.
חוק הקרינה הבלתי מייננת – החוק הסדיר את הפיקוח על מקורות הקרינה הבלתי מייננת בישראל.
חוק יישום תוכנית ההתנתקות – הידוע בכינוי חוק פינוי-פיצוי. נחקק בעקבות החלטת ראש הממשלה אריאל שרון על תוכנית ההתנתקות, ונועד לאפשר את ביצועה באופן חוקי.
חוק הגנה על הציבור מפני ביצוע עבירות מין – מטרתו "להגן על הציבור מפני ביצוע עבירות מין על ידי ביצוע הערכת מסוכנות לגבי עברייני מין בשלבים השונים של ההליך המשפטי, וכן ביצוע פיקוח, מעקב ושיקום מונע לעבריינים, כאמור, והכל לשם מניעת ביצוע עבירות מין חוזרות" (סעיף 1 לחוק).
 חוק שידורי טלוויזיה מהכנסת – מטרתו של חוק זה להסדיר שידורי טלוויזיה מן הכנסת והפצתם לציבור הרחב יחד עם משדרים אחרים בעלי עניין ציבורי, כדי לאפשר נגישות לדיוני הכנסת ולעבודתה, לטפח מודעות אזרחית ולחזק את ערכי הדמוקרטיה.
 חוק הבחירות לכנסת (תיקון מס' 51) – העלאת אחוז החסימה לשני אחוזים.
 חוק להנצחת זכרו של רחבעם זאבי.
 חוק חסינות חברי הכנסת, זכויותיהם וחובותיהם (תיקון מס' 33) – עד יולי 2005 הייתה החסינות אוטומטית ומוענקת גם מבלי שהח"כ יבקשה, ואילו הסרתה דרשה החלטת ועדת הכנסת והחלטת המליאה בהצבעה חשאית. בג"ץ קבע שרק הערכה של חברי הכנסת שהיועץ המשפטי לממשלה נהג שלא בתום לב בהגשת כתב האישום יכולה להצדיק אי-הסרת חסינות. החוק החדש הרחיב את העילות לחסינות מצד אחד, ומצד שני מנע את הענקתה האוטומטית. החוק קבע כי ניתן להעמיד חבר הכנסת לדין לאחר סיום כהונתו, ללא צורך בהסרת חסינותו.
חוק נכסים של נספי השואה (השבה ליורשים והקדשה למטרות סיוע והנצחה).
 חוק תובענות ייצוגיות, תשס"ו-2006.

 חברי הכנסת 
הליכודבנימין נתניהו, צחי הנגבי, סילבן שלום, דני נוה, לימור לבנת, ישראל כ"ץ, נעמי בלומנטל, עוזי לנדאו, גילה גמליאל, יובל שטייניץ, דוד לוי, מיכאל איתן, גדעון סער, דניאל בנלולו, מיכאל רצון, אהוד יתום, משה כחלון, מיכאל גורלובסקי, גלעד ארדן, ענבל גבריאלי, יחיאל חזן, לאה נס, ראובן ריבלין, חיים כץ, איוב קרא, יולי אדלשטיין, אליעזר זנדברג, חמי דורון, פנינה רוזנבלום, דוד מנעהעבודה-מימד-עם אחדעמרם מצנע, בנימין בן אליעזר, שמעון פרס, מתן וילנאי, אברהם בורג, דליה איציק, אופיר פינס-פז, אפרים סנה, יולי תמיר, מיכאל מלכיאור, יצחק הרצוג, חיים רמון, דני יתום, איתן כבל, אברהם בייגה שוחט, קולט אביטל, שלום שמחון, אורית נוקד, אלי בן-מנחם, ראלב מג'אדלה, סאלח טריף, סופה לנדבר, אברהם יחזקאל, ויצמן שירי, אפי אושעיה, טובה אילן, רונן צור, דני קורן, אורנה אנג'ל, נטע דוברין, עמיר פרץ, אילנה כהןקדימהאריאל שרון, גדעון עזרא, ציפי לבני, מאיר שטרית, רוחמה אברהם, מג'לי והבה, יעקב אדרי, אלי אפללו, עמרי שרון, רוני בר-און, אהוד אולמרט, זאב בוים, אברהם הירשזון, מרינה סולודקין, דוד טלש"סאלי ישי, שלמה בניזרי, נסים דהן, אמנון כהן, יצחק כהן, דוד אזולאי, משולם נהרי, יצחק וקנין, יאיר פרץ, נסים זאב, יעקב מרגי, עופר חוגיחץיוסף לפיד, אברהם פורז, ויקטור בריילובסקי, אילן שלגי, מלי פולישוק-בלוך, רשף חן, רוני בריזון,  אתי לבני, אראלה גולןהאיחוד הלאומיבנימין אלון, צבי הנדל, אורי אריאל, אריה אלדד, אפי איתם, יצחק לוימרציוסי שריד, חיים אורון, רן כהן, זהבה גלאון, רומן ברונפמן, אבשלום וילןמפד"לזבולון אורלב, שאול יהלום, גילה פינקלשטיין, ניסן סלומינסקיישראל ביתנואביגדור ליברמן, יורי שטרן, אליעזר כהן, אסתרינה טרטמן, יגאל יאסינובאגודת ישראליעקב ליצמן, מאיר פרוש, ישראל אייכלר, שמואל הלפרטחד"ש-תע"למוחמד ברכה, אחמד טיבי, עיסאם מח'ולבל"דעזמי בשארה, ג'מאל זחאלקה, ואסל טאהאשינוייהודית נאות, אהוד רצאבי, אילן ליבוביץדגל התורהאברהם רביץ, משה גפנירע"מעבד אל-מאלכ דהאמשה, טלב א-סאנעסיעת יחידיוסף פריצקיסיעת יחידמיכאל נודלמן

פיצולים ומיזוגים בסיעות הכנסת 
ישראל בעלייה התמזגה ב־10 במרץ 2003 עם סיעת הליכוד
 מרצ-הבחירה הדמוקרטית-שח"ר שינתה את שמה ב־15 ביוני 2004 ליח"ד (ישראל חברתית דמוקרטית) והבחירה הדמוקרטית.
 יהדות התורה התפצלה ב־12 בינואר 2005 לאגודת ישראל (3 חברים) ודגל התורה (2 חברים); פיצול טכני
 סיעת התחברות (אפי איתם ויצחק לוי) התפצלה מהמפד"ל ב־21 במרץ 2005. ב־16 במאי שינתה התחברות את שמה לציונות לאומית דתית מתחדשת
 ב־18 ביוני 2005 פרש חבר הכנסת יוסף פריצקי משינוי והקים את סיעת היחיד צל"ש - ציונות ליברליות שוויון.
 ב־18 ביוני 2005 שינתה שינוי התנועה החילונית את שמה לשינוי מפלגת החילונים ומעמד הביניים.
 ב־23 במאי 2005 התאחדו העבודה-מימד ועם אחד להעבודה-מימד-עם אחד. חבר הכנסת דוד טל מתפלג מעם אחד ומקים את סיעת היחיד נוי.
ב־27 ביוני 2005 שינתה יחד (ישראל חברתית דמוקרטית) והבחירה הדמוקרטית את שמה למרצ-יח"ד והבחירה הדמוקרטית.
 ב־23 בנובמבר 2005 התפצלו 14 חברי כנסת מהליכוד והקימו את סיעת אחריות לאומית. סיעת נוי מתמזגת עם הסיעה החדשה, שמשנה את שמה ב־17 בינואר 2006 לקדימה.
 ב־26 בינואר 2006 מתפצלת שינוי – מפלגת החילונים ומעמד הביניים להסיעה החילונית (11 חברים) ושינוי (3 חברים)
 ב־1 בפברואר 2006 פורש חבר הכנסת מיכאל נודלמן מסיעת האיחוד הלאומי ישראל ביתנו-מולדת-תקומה והופך לסיעת יחיד. חבר הכנסת יגאל יאסינוב פורש משינוי ומקים את סיעת העולים המתאחדת עם האיחוד הלאומי, שמתפצלת להאיחוד הלאומי - מולדת - תקומה (4 חברים) וישראל ביתנו (3 חברים)
 5 בפברואר 2006: חברי הכנסת חמי דורון ואליעזר זנדברג פורשים מהסיעה החילונית ומקימים את הבית הלאומי
 7 בפברואר 2006: סיעת חד"ש-תע"ל מתפצלת לחד"ש ותע"ל.

חילופי גברי
+תאריךחבר הכנסת היוצאחבר הכנסת הנכנסרשימהסיבה26 במרץ 2003אביגדור ליברמןאליעזר כהןהאיחוד הלאומיהתפטרות29 ביוני 2004אברהם בורגראלב מג'אדלההעבודה-מימד16 בדצמבר 2004יהודית נאותאראלה גולןשינוינפטרה23 בפברואר 2005ישראל אייכלרשמואל הלפרטיהדות התורההתפטרות (במסגרת הסכם רוטציה)18 בנובמבר 2005עמרם מצנעסאלח טריףהעבודה-מימדהתפטרות (נבחר לכהן כיו"ר הוועדה הקרואה בירוחם)10 בדצמבר 2005צחי הנגביפנינה רוזנבלוםהליכודהתפטרות (עבר למפלגת קדימה)5 בינואר 2006עמרי שרוןדוד מנעקדימה/הליכודהתפטרות (לאחר פרסום חדשות לפלילים)11 בינואר 2006אברהם בייגה שוחטסופה לנדברהעבודה-מימדהתפטרות17 בינואר 2006חיים רמוןאפי אושעיההתפטרות (עברו למפלגת קדימה)דליה איציקאברהם יחזקאלשמעון פרסויצמן שירי20 בינואר 2006אפי אושעיהטובה אילןהתפטרות25 בינואר 2006סאלח טריףרונן צור28 בינואר 2006אברהם יחזקאלדני קורן8 בפברואר 2006מיכאל נודלמןאסתרינה טרטמןישראל ביתנוהתפטרות (עבר למפלגת קדימה)סופה לנדבראורנה אנג'להעבודה-מימדהתפטרות (עברה למפלגת ישראל ביתנו)15 בפברואר 2006אורנה אנג'לנטע דובריןהתפטרות25 במרץ 2006יאיר פרץעופר חוגיש"סהתפטרות (לאחר שהודה בקבלת דבר במרמה)

 בעלי תפקידים 
+בעלי תפקידים בכנסת ה-16התפקידשםסיעההערותנשיאות הכנסתיושב ראש הכנסתראובן ריבליןהליכודסגני יושבת ראש הכנסתקולט אביטלהעבודה-מימדיולי אדלשטייןהליכודאלי בן-מנחםהעבודה-מימדמוחמד ברכהחד"שעבד אל-מאלכ דהאמשהרע"םנסים דהןש"סחמי דורוןשינויאברהם הירשזוןהליכודמשה כחלוןהליכודאתי לבנישינוימיכאל נודלמןהאיחוד הלאומיגילה פינקלשטייןמפד"ליושבי ראש הוועדות הקבועותועדת הכנסתרוני בר-אוןהליכוד5 במרץ 2003 - 25 בינואר 2006דניאל בנלולו25 בינואר 2006 - 17 באפריל 2006ועדת הכספים אברהם הירשזון10 במרץ 2003 – 10 בינואר 2005 יעקב ליצמןיהדות התורה11 בינואר 2005 - 17 באפריל 2006ועדת הכלכלהשלום שמחוןהעבודה-מימד9 במרץ 2003 - 11 בינואר 2005איתן כבליו"ר זמניאמנון כהןש"ס31 בינואר 2005 - 17 באפריל 2006ועדת החוץ והביטחוןיובל שטייניץהליכודועדת הפנים והגנת הסביבהיורי שטרןישראל ביתנו11 במרץ 2003 - 8 בפברואר 2005ראלב מג'אדלההעבודה-מימד8 בפברואר 2005 - 17 באפריל 2006ועדת החוקה, חוק ומשפט מיכאל איתןהליכודועדת העלייה, הקליטה והתפוצותקולט אביטלהעבודה-מימדועדת החינוך, התרבות והספורט אילן שלגישינוי10 במרץ 2003 - 20 ביולי 2004מלי פולישוק-בלוך21 ביולי 2004 - 23 במאי 2005אברהם פורז23 במאי 2005 - 17 באפריל 2006הוועדה לזכויות הילדמיכאל מלכיאורהעבודה-מימד17 בפברואר 2003 – 1 בפברואר 2005רן כהןמרצ1 בפברואר 2005 – 17 באפריל 2006ועדת העבודה והרווחהשאול יהלוםמפד"לחיים כץהליכוד26 ביולי 2005 – 17 באפריל 2006הוועדה לענייני ביקורת המדינהאמנון כהןש"ס12 במרץ 2003 – 9 בפברואר 2005יורי שטרןישראל ביתנו9 בפברואר 2005 – 25 ביולי 2005מלי פולישוק-בלוךשינוי25 ביולי 2005 – 17 באפריל 2006הוועדה לקידום מעמד האישהגילה גמליאלהליכוד11 במרץ 2003 – 4 באוגוסט 2004אתי לבנישינוי4 באוגוסט 2004 – 25 ביולי 2005ענבל גבריאליהליכוד25 ביולי 2005 – 17 באפריל 2006ועדת המדע והטכנולוגיהמלי פולישוק-בלוךשינוי10 במרץ 2003 – 28 ביולי 2004לאה נסהליכוד28 ביולי 2004 – 17 באפריל 2006ועדת האתיקהאריה אלדד האיחוד הלאומייושבי ראש הוועדות המיוחדותהוועדה לפניות הציבורישראל אייכלריהדות התורההוועדה למאבק בנגע הסמיםאיוב קראהליכוד17 בפברואר 2003 – 26 ביולי 2004יאיר פרץש"ס22 בנובמבר 2005 – 25 במרץ 2006הוועדה המיוחדת לבעיית העובדים הזריםרן כהןמרצראשי הקואליציה והאופוזיציהיושב ראש הקואליציהגדעון סערהליכודראש האופוזיציהעמרם מצנעהעבודה-מימד12 במרץ 2003 - 13 במאי 2003דליה איציק13 במאי 2003 - 25 ביוני 2003שמעון פרס25 ביוני 2003 - 9 בינואר 2005יוסף לפידשינוי10 בינואר 2005 - 23 בנובמבר 2005עמיר פרץהעבודה-מימד23 בנובמבר 2005 - 16 בינואר 2006בנימין נתניהוהליכוד16 בינואר 2006 - 17 באפריל 2006 בעלי תפקידים בכנסתמזכיר הכנסתאריה האןהיועץ המשפטי לכנסת נורית אלשטיין קצין הכנסת  יצחק שד"ר 

 קישורים חיצוניים 

סיכום סטטיסטי של הכנסת השש עשרה, באתר הכנסת

הערות שוליים

*
①16
קטגוריה:2003 בפוליטיקה
קטגוריה:2004 בפוליטיקה
קטגוריה:2005 בפוליטיקה
קטגוריה:2006 בפוליטיקה
קטגוריה:שנות ה-2000 בישראל